S-73/2018

Mál þetta, sem dómtekið var í dag, er höfðað með ákæru, útgefinni af lögreglustjóranum á höfuðborgarsvæðinu 9. febrúar 2018, á hendur R-x-x D-x-x, kt. [---], Urðarholti 4, Mosfellsbæ, dvst. Ugluhólar 12, Reykjavík fyrir eftirtalin fíkniefnalagabrot framin í Reykjavík á árinu 2017, með því að hafa;

1. Aðfaranótt sunnudagsins 1. janúar haft í vörslum sínum samtals 27,02 g af kannabislaufum og 5,34 g af marijúana sem lögregla fann á dvalarstað ákærða að Barmahlíð 52, Reykjavík.

Telst þetta varða við 4., sbr. 1. mgr. 2. gr. sbr. 5. og 6. gr. laga nr. 65/1974 um ávana- og fíkniefni.

2. Aðfaranótt þriðjudagsins 24. október haft í vörslum sínum, í sölu- og dreifingarskyni, samtals 490,6 g af marijúana 282,79 g af kannabislaufum, 132,3 g af kannabisstönglum, 6,84 g af ofskynjunarsveppum og 8 kannabisplöntur, sem ákærði hafði ræktað um nokkurt skeið og til þess dags, sem lögregla fann við húsleit á dvalarstað ákærða að Ugluhólum 12, íbúð 201, Reykjavík.

Telst þetta varða við 2. gr., sbr. 4., 5. og 6. gr., laga um ávana- og fíkniefni nr. 65/1974, sbr. lög nr. 13/1985 og lög nr. 68/2001, og 2. gr., sbr. 1. mgr. 14. gr., reglugerðar nr. 233/2001 um ávana- og fíkniefni og önnur eftirlitsskyld efni.

3. Að morgni 4. nóvember haft í vörslum sínum samtals 7,53 g af marijúana og 1,96 g af ofskynjunarsveppum sem lögregla fann í svefnherbergi og stofu er framkvæmd var húsleit á dvalarstað ákærða að Vesturgötu 5a, Reykjavík.

Telst þetta varða við 4., sbr. 1. mgr. 2. gr., sbr. 5. og 6. gr. laga nr. 65/1974 um ávana- og fíkniefni.

4. Aðfaranótt miðvikudagsins 22. nóvember 2017 haft í vörslum sínum samtals 185,04 g af marijúana sem lögregla fann við leit í eldhúsi íbúðar ákærða að [---], Reykjavík.

Telst þetta varða við 4., sbr. 1. mgr. 2. gr., sbr. 5. og 6. gr. laga nr. 65/1974 um ávana- og fíkniefni.

Þess er krafist að ákærði verði dæmdur til refsingar og til greiðslu alls sakarkostnaðar og jafnframt að ofangreind fíkniefni 688,51 g af marijúana 309,81 g af kannabislaufum 132,3 g af kannabisstönglum, 8 stykki af kannabisplöntum, 13 stykki af kannabisfræjum og 8,8 g af ofskynjunarsveppum sem hald var lagt á verði gerð upptæk samkvæmt 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001.

Ákærði sótti ekki þing við þingfestingu málsins og hafði ekki boðað forföll en hafði verið birt ákæra og fyrirkall. Verður málið dæmt samkvæmt heimild í a-lið 1. mgr. 161. gr. laga nr. 88/2008 um meðferð sakamála enda var þess getið í fyrirkallinu að þannig gæti farið um meðferð málsins.

Með vísan til framanritaðs og til rannsóknargagna málsins telst framangreind háttsemi sönnuð og er hún rétt heimfærð til refsiákvæða í ákæru.

Ákærði er fæddur í apríl 1996. Hann hefur ekki áður gerst sekur um refsivert brot.

Með hliðsjón af sakarefni þessa máls og umfangi þeirra fíkniefna sem tilgreind eru í ákæru þykir refsing ákærða hæfilega ákveðin fangelsi í 90 daga en fresta skal fullnustu refsingarinnar og falli hún niður að liðnum tveimur árum frá birtingu dóms þessa að haldi ákærði almennt skilorð 57. gr. laga nr. 19/1940, sbr. 4. gr. laga nr. 22/1955.

Með vísan til lagaákvæða í ákæru eru gerð upptæk til ríkissjóðs 688,51 g af marijúana, 309,81 g af kannabislaufum, 132,3 g af kannabisstönglum, 8 stykki af kannabisplöntum, 13 stykki af kannabisfræum og 8,8 g af ofskynjunarsveppum, sem lögregla lagði hald á við rannsókn málsins.

Ákærði greiði 86.815 krónur í sakarkostnað.

L-kvk-nf R-kvk-nf S-kvk-nf, aðstoðarmaður dómara, kveður upp dóminn.

D Ó M S O R Ð:

Ákærði, R-x-x D-x-x, sæti fangelsi í 90 daga en fresta skal fullnustu refsingarinnar og falli hún niður að liðnum tveimur árum frá birtingu dóms þessa, haldi ákærði almennt skilorð 57. gr. laga nr. 19/1940, sbr. 4. gr. laga nr. 22/1955.

Upptæk eru gerð til ríkissjóðs 688,51 g af marijúana, 309,81 g af kannabislaufum, 132,3 g af kannabisstönglum, 8 stykki af kannabisplöntum, 13 stykki af kannabisfræum og 8,8 g af ofskynjunarsveppum.

Ákærði greiði 86.815 krónur í sakarkostnað.

L-kvk-nf R-kvk-nf S-kvk-nf